runetrust/blame-folketinget-dk huggingface dataset:
Jakob Ellemann-Jensen (V), 2018-10-10:
Et fyldestgørende svar på spørgsmålet og et svar, der ville leve op til mine egne ambitioner om en bedre offentlig debat, ville være, at forudsætningen for at spise kød selvfølgelig er, at dyrene behandles ordentligt og i overensstemmelse med reglerne for dyrevelfærd, og at opdrættet sker på en måde, som udviser hensyn til miljøet.
Kristian Jensen (V), 2008-11-19:
Jeg synes ikke, at det er nogen optimal situation, som SKAT står i, for det optimale ville have været, at virksomhederne i løbet af 2007, hvor vi åbnede for eIndkomstsystemerne, var begyndt at melde sig til gradvis, sådan at vi kunne have klaret de indkøringsproblemer, der var, mens antallet af virksomheder stadig væk var lavt.
Dennis Flydtkjær (DF), 2014-06-03:
Så har man jo misbrugt den tillid, man havde fået af samfundet, når samfundet siger: O.k., nu stoler vi efter halvdelen eller to tredjedele af tiden, alt efter hvad sagen drejer sig om, på dig igen, så du nu igen kan prøve at se, om du fungerer i samfundet.
Kristian Hegaard (RV), 2021-03-23:
Derfor er der regler om racisme og hadefuld tale, og i straffelovens § 266 b er der fastsat regler om udtalelser, med hvilken en gruppe af personer trues, forhånes eller nedværdiges på baggrund af race, hudfarve, national eller etnisk oprindelse, tro eller seksuel orientering.
Lissa Mathiasen (S), 2000-03-01:
Det er et meget menneskeligt og forståeligt ønske, som nu hjælpes bedre på vej med den foreslåede skærpede pligt for moderen til at oplyse, hvem der er eller eventuelt kan være faderen til barnet. Vi er enige i, at sanktionerne ikke skal skærpes, men at der derimod via rådgivning og vejledning motiveres til frivilligt at give de her oplysninger.
Kenneth Kristensen Berth (DF), 2018-12-20:
Det kan Radikale Venstre være, men når det så er EU, der siger, at vi skal have overvågningen, så er det okay, og så er det afgørende element for Radikale Venstre, at der ikke bliver lagt noget oveni fra dansk side, for lige så snart der så måtte blive lagt det mindste oveni fra dansk side, så ville det være problem for Radikale Venstre.
Per Stig Møller (KF), 2001-04-18:
kom de uheldige socialdemokratiske helte i 1980'erne godt hjulpet af de ikke mere heldige radikale helte. Det er i dag ganske åbenlyst for alle, som det var for os andre dengang, at Socialdemokratiets leg med zonerne og forestillinger om enegang og brud med NATO og umuliggørelse af troppeforstærkninger og omlægning af forsvaret til et defensivt forsvar samt forsøget på at spænde ben for dobbeltbeslutningen, var langt mere end blot en dum politisk drilleleg.
Marcus Knuth (V), 2018-06-04:
Det tror jeg vil kede forsamlingen lidt, så jeg vil egentlig bare lige høre ordføreren, om han kan bekræfte, at vi faktisk landede en rigtig, rigtig fin beretning, hvor vi bl.a. slog det meget klart fast, at vi er enige i hensigten med en indsats mod genopdragelsesrejser, og at der jo rent faktisk kommer lovgivning på det her område i den næste samling.
Villy Søvndal (SF), 2007-05-31:
Jeg ved godt, at statsministeren på det sidste har forsøgt at omdanne sig til en grøn mand – han har lagt distance til Lomborg, som han dog stadig finansierer, og til Bush osv. – men ikke desto mindre er det jo en historie om 5 spildte år; en historie om, at Danmark forpassede en fantastisk mulighed, vi havde.
Brian Mikkelsen (KF), 2013-10-10:
Jeg kæmpede selv kampen som økonomi- og erhvervsminister og havde mange slagsmål med specielt nogle lande, der ikke skal nævnes her, om det, men der var ikke nogen tvivl om, at de lande, som støttede markedsøkonomien, og som også støttede et tættere samarbejde på erhvervsområdet, så det som en fælles prioritering.
Torsten Schack Pedersen (V), 2013-11-01:
Der vil jeg da også bare i al stilfærdighed gøre opmærksom på, at jeg – da de vurderinger, som regeringen mener at man vil justere på, kom i 2012, altså 2011-vurderingerne – rejste spørgsmålet over for den daværende skatteminister, Thor Möger Pedersen, fordi de stigninger, vi så i store dele af landet, virkede meget voldsomme.
Birthe Rønn Hornbech (V), 2010-04-19:
Jeg har bemærket, at fru Marianne Jelved mente, at det var en særlig dag, fordi vi var enige, men jeg synes nu altid, fru Marianne Jelved er flink til også at sige, når hun er enig med mig, selv om hun også kan være uenig i de samme love.
Ole Sohn (SF), 2003-11-18:
I ministerens sidste svar til fru Mette Frederiksen argumenterede ministeren med, at man skal styrke amternes engagement i musikken, og at regeringen har fremlagt en musikplan, men så er det, man undrer sig over: Hvis regeringen gerne vil have styrket noget, hvorfor kommer den så med et lovforslag, som den på forhånd ved, at nogle amter naturligvis vil bruge til at nedlægge de amtslige musikråd?
Pernille Rosenkrantz-Theil (EL), 2006-10-24:
Derfor vil jeg gerne spørge Venstres ordfører, om det ikke var en farbar vej, at man åbnede mulighed for og lagde vægt på, at der f.eks. var folkeafstemninger i den pågældende kommune om den skolestruktur, som byrådet vælger at lægge frem.
Carsten Hansen (S), 2005-10-11:
Der vil jeg gerne have lov til at belære hr. Søren Krarup, nemlig om, at det her ikke handler om uddannelsesmæssigt sigte, for der er jo ingen tarmrenser, der går i gang med sin uddannelse og undervejs siger, jeg bliver i tarmrenserfaget, fordi jeg får 1.400 kr. udbetalt netto, når jeg er færdig med min uddannelse.
Dennis Flydtkjær (DF), 2017-01-10:
Men sandheden er jo, at der i dag ikke bliver inddrevet nogen penge, og vurderingen i den her aftale med Kommunernes Landsforening, som bygger på et lovforslag, som vi støtter, er, at de ressourcer er bedre brugt i kommunerne lige nu, om ikke andet så i hvert fald midlertidigt, for at man trods alt kan få nogle af pengene ind.
Keld Albrechtsen (EL), 1998-01-21:
Jeg vil godt spørge: Er der ikke en klar risiko for, at man ved at gå i knæ for WTO, således som regeringen og SF nu gør ved på forhånd at acceptere, at man vil følge og udføre kendelsen, uanset hvor det leder én hen, så til syvende og sidst ender med at måtte ophæve importforbudet?
Poul Henrik Hedeboe (SF), 2006-05-09:
Derfor er det innovative element større hos iværksættere, end det er hos de etablerede virksomheder, som tit har et produktionsapparat at tage hensyn til og derfor laver produkter – det er ikke for at sige noget dårligt om dem, som en af ordførerne antydede – som tit linker nytænkning op på noget, der kan passe ind i produktionsapparatet, og derfor bliver de mindre innovative med hensyn til nye ting.
Karsten Lauritzen (V), 2015-04-21:
Der må jeg sige, at jeg faktisk synes, fru Trine Bramsen skulle skamme sig en lille smule over at påstå, at en fuldstændig legitim politisk debat om, hvor mange penge politiet skal have, er en dybt uansvarlig debat, og at det her beslutningsforslag om et aktstykke, som vi behandler her i dag, er dybt uansvarligt.
Karsten Nonbo (V), 2013-04-10:
Jeg skrev til justitsministeren for ½ år siden og fik det svar, at en arbejdsgruppe med repræsentanter fra ministeriet og fra politiets og anklagemyndighedens side er ved at se nærmere på spørgsmålet om opkrævning af sagsomkostninger i straffesager, herunder bl.a. overveje muligheden for at justere taksterne i den her gamle bekendtgørelse.
Elisabeth Arnold (RV), 2002-03-14:
Venstres ordfører sagde i sin ordførertale, at loven skulle afspejle samfundsudviklingen, samfundsstemningen, sådan omtrent hørte jeg det, og derfor vil jeg gerne spørge fru Birthe Rønn Hornbech, hvilken rolle lægdommere spiller i udmøntningen af straffens størrelse.
Brian Mikkelsen (KF), 2001-05-17:
Det synes jeg er urimeligt i et demokratisk samfund, og derfor lægger forslaget op til, at borgerne skal sikres en ensartet og retfærdig behandling og ikke være udsat for tilfældige og vilkårlige vurderinger alt afhængig af, hvilken told- og skatteregion de har henvendt sig til.
Peter Skaarup (DF), 2001-01-24:
Men jeg tror, at der er mange mennesker, der er foruroliget over, at retssystemet fungerer på en sådan måde, at begår man overfald, begår man alvorlig kriminalitet - der er lang fængselsstraf for pågældende her - så er resultatet, at man kan få lov til at rejse rundt i Europa, eksempelvis i Norge og Spanien som i det her tilfælde, og komme på den slags skiture.
Anders Samuelsen (RV), 2002-11-26:
Vi har det på samme måde, som det er blevet påpeget af SF's ordfører, men også fra Socialdemokratiets ordfører, at vi er noget interesseret i at få et overblik over, hvordan det samlede billede ser ud, når der tages højde for de grader af brugerbetaling, som er blevet indført, og når man også tager højde for, hvad det samlede aktivitetsniveau kommer til at være i den sidste ende, efter at man eventuelt vedtager disse lovforslag.
Peter Skaarup (DF), 2013-01-25:
Kan ministeren ikke komme det lidt nærmere, hvorfor vi nu skal afvente nogle prøvesager, hvilket betyder, at der måske kan komme til at gå meget lang tid, før der kan blive gennemført en lovgivning, hvis de prøvesager ikke ender med en følelig konsekvens for dem, der snyder andre mennesker og makulerer bogføringsmaterialet?
Kristian Thulesen Dahl (DF), 1999-03-18:
Den del af det, myndighedernes svigten, er det, ligesom hr. Flemming Kofod-Svendsen fuldstændig overser, men det er jo lige præcis den vinkel, vi mener berettiger til, at man tager den nye diskussion også i forhold til beskæftigelsesproblemerne og i forbindelse med de praktiske vanskeligheder, der er i forbindelse med afskaffelsen.
Sophie Hæstorp Andersen (S), 2003-04-01:
Regeringen vil ifølge redegørelsen om fremtidige prioriteringer på ligestillingsområdet ligeledes sætte fokus på, om mændene benytter den nye - i praksis har det vist sig - knap så fleksible barselorlov, og den vil også være med til at sikre en aktiv alderdom for kvinder og mænd.
Morten Messerschmidt (DF), 2008-04-01:
Dansk Folkepartis udgangspunkt i forhold til det offentliges - det være sig både statens, regionernes og kommunernes - udøvelse af virksomhed, der minder om det, som private gør, er sådan set, at det offentlige skal gøre de ting, som private virksomheder ikke kan gøre fornuftsmæssigt.
Søren Egge Rasmussen (EL), 2024-05-30:
Der har vi så haft en debat, og jeg synes, det var bedre, da der ikke var nogen tilhørere, for jeg synes egentlig, det var på et lidt lavt niveau, når nu vi har sådan en europaparlamentsvalgkamp, hvor vi egentlig skulle have fokus på de store linjer.
Troels Lund Poulsen (V), 2009-05-06:
Derudover laver vi jo også en afgiftsomlægning - det var det, jeg startede med at sige - som kommer til at betyde, at de pesticider, der er mest miljøskånsomme, bliver mere attraktive for landmændene at bruge ud fra en økonomisk vinkel, om man så må sige, end de pesticider, der er meget miljøbelastende.
Ole Birk Olesen (LA), 2016-05-13:
Og når jeg ser på, hvordan Enhedslisten stemmer i salen, så er det rigtigt, at i forhold til en bestemt afgiftsforhøjelse af nogle grønne afgifter har man indført en grøn check, men der har også været andre afgiftsforhøjelser i den seneste valgperiode, f.eks. på cigaretter, som man har gennemført uden at kompensere rygerne i de lavere sociale klasser for, at de nu skal betale mere for deres cigaretter. Så jeg kan ikke huske afgiftsforhøjelser, som Enhedslisten ikke har stemt for, og de har ramt også folk med lave indkomster.
Lars Løkke Rasmussen (V), 2016-05-24:
Den skal vurderes på det samlede aftryk, som vi sætter, og det er jo en kombination af, at vi har et kontanthjælpsloft, der skal skabe motivation til at komme i beskæftigelse; at vi forhåbentlig til efteråret er i stand til at give nogle skattelettelser til folk med små arbejdsindkomster; at vi fører en overordnet økonomisk politik, der gør, at der er vækst, og at der er arbejde at få; og at vi fører en bedre udlændingepolitik.
Morten Østergaard (RV), 2008-09-09:
Jeg synes bare, hr. Peter Christensen bringer sig selv i en vanskelig situation, når man på den ene side står og rakker ned på andre partier, der ikke er villige til at lave reformer, og på den anden side, når man så bliver konfronteret med, at man ikke selv har udvist rettidig omhu, står og siger, at alting går fint, og at vi ikke skal være så pessimistiske.
Poul Nødgaard (DF), 1997-11-26:
Nu ved jeg godt, at undervisningsministeren ikke er indenrigsminister, men jeg kunne godt tænke mig at spørge: Når nu man i en kommune som f.eks. min egen, Ringsted, ser, at beløbet for bloktilskud var så og så meget i 1998, kan man så se præcis, at der bliver lagt et ganske bestemt beløb ovenpå, og bliver det fordelt efter antallet af elever i en bestemt kategori, osv.?
Ole Sohn (SF), 2006-05-31:
Derfor vil jeg gerne stille statsministeren et spørgsmål, nu da statsministeren er kommet til stede og har mulighed for at svare: Hvad er egentlig grunden til, at statsministeren fremsætter et lovforslag, hvor man beviseligt får gennemført en lov, som er uforståelig for de fleste?
Jens Rohde (V), 2001-03-28:
Endelig skulle niveauet for afgiften eller skatten være meget højt, hvis det i en krisesituation skulle begrænse kapitalstrømmene nævneværdigt.« Den 14. marts 2001 svarede økonomiministeren på spørgsmål nr. S 1893 følgende: »Så jeg må sige, at på nuværende tidspunkt er der ingen af de nævnte undersøgelser, der har givet anledning til, at jeg skulle ændre min argumentation, som den er afleveret skriftligt på spørgsmål nr. S 1408 fra Folketingssamlingen 1997-98.«
Lars Løkke Rasmussen (V), 2009-05-27:
Og den havde jeg jo glædet mig rigtig meget til, for godt nok sagde hr. Steen Gade, at jeg ikke er grøn i dag, men jeg føler mig jo alligevel lidt sådan efter kun at have været et halvt hundrede dage i jobbet, men det er så ikke det indtryk, som hr. Steen Gade har.
Jacob Mark (SF), 2016-01-13:
Og så til det mere rationelle – måske: I en tid, hvor der virkelig er brug for ressourcer til politiet – og nu kan jeg læse, at Dansk Folkeparti også vil have transportøransvar og mere grænsekontrol – mener ordføreren så, at det er en hensigtsmæssig brug af politiets ressourcer, at de skal samarbejde med auktionshuse for at være med til at vurdere, hvor dyre ure er?
Aage Frandsen (SF), 2003-10-08:
Jeg har jo selv undervist og underviser, og jeg har lagt enormt meget vægt på, at mine elever skulle forstå viden og mening - det der rundbordspjat, som nogle snakker om, har jeg aldrig nogen sinde været en del af, og jeg har aldrig villet, at mine elever skulle være en del af det - vi har ikke alle sammen den samme viden, men nogle skal have viden, så de også kan deltage i en kvalificeret debat.
Troels Lund Poulsen (V), 2016-11-08:
Jeg noterede mig også, at en lang række ordførere interesserede sig for, om vi er sikre på, at det her giver en merværdi, og at vi så også får den effekt ud af det, som det her meget omfattende lovforslag, også i forhold til de økonomiske konsekvenser, der er, tilsikrer.
Frank Aaen (EL), 1998-04-24:
Selv om man måske indføjer, at i hvert fald alle, der er i arbejde, skal omfattes af et sådant tilbud, er der vel overhovedet ikke nogen, der er et sekund i tvivl om, at det er direktøren og de ledende medarbejdere - nøglemedarbejderne - der vil få tilbudet, hvorimod medarbejderen længere nede i hierarkiet, f.eks. rengøringsassistenten, er blevet fyret, meget længe før det kommer på tale at hjælpe vedkommende til alkoholafvænning.
Jens Rohde (KD), 2021-05-20:
Men jeg har ofte brugt begrebet Erasmus Montanus-argumentation, når der er tale om en logisk fejlslutning, fordi den replik fra den komedie er blevet sindbilledet på en logisk fejlslutning, og det er den, jeg mener hr. Sikandar Siddique gør sig skyldig i, når han siger, at menstruation er tabubelagt, fordi man ikke støtter op om forslaget fra Frie Grønne.
Lars Aagaard (M), 2024-12-12:
Vi kan konstatere, at selskaber, der aktivt har spurgt ind til vilkårene, har søgt også at få detaljerede forklaringer på, f.eks. hvordan medejerskabet skulle håndteres, og jeg har respekteret fundamentet for den politiske aftale, vi har indgået, hvor der er to hegnspæle, som er helt centrale, og som i øvrigt også er helt centrale for alle politiske aftaler, der ligger før den her regerings tid, og hvor der er indgået forlig, nemlig som det ene, at havvindenergi skal etableres støttefrit.
Anni Matthiesen (V), 2024-05-15:
Og jeg synes også i forhold til den fælles aftale, vi netop har indgået på folkeskoleområdet, hvor fru Lotte Rod måske også kunne have valgt at bringe det her ind til en drøftelse under forhandlingerne, at forslaget her er i modstrid med mange af de ting, som vi netop har fået skrevet ind i den nye folkeskoleaftale, nemlig det her med nu at give plads til at skabe de lokale skoler med involvering af både forældre og lærere, men for den sags skyld også foreninger rundt omkring skolerne.
Lars Løkke Rasmussen (V), 2017-01-20:
Men det kan bare ikke nytte, at vi kun kigger på det; der er også den anden side af den mønt, der også handler om, at folk faktisk kan være muslimer og samtidig have en helt åben ambition om at leve i et samfund, der egentlig er så verdsligt som det danske, med alle de frihedsrettigheder, vi har.
Pernille Rosenkrantz-Theil (S), 2024-03-19:
Det, vi konkret havde forestillet os, som vi jo foreslog for et par måneder siden, og som der ikke var opbakning til blandt de partier, der alle sammen nu står hernede med kamera på og siger, at de rigtig gerne vil det her forslag, var jo, at der blev sat penge af til, at vi kunne udvikle servicehundeområdet.
Ellen Trane Nørby (V), 2021-03-04:
Det indbefatter så også en dialog med nogle af dem, som den undersøgelse, jeg refererede fra folkeskolen.dk, jo også reflekterer; der er nemlig en grad af selvcensur, en grad af, at man gør det for ikke at støde – det kan jo være et bevidst valg, det kan også være, fordi man ikke ønsker at gå ind i en dialog, hvor man netop tager kontroversielle emner op.
Hans Kristian Skibby (DF), 2020-02-20:
Vi skal faktisk ikke længere tilbage end december måned sidste år, 2019, hvor København fik sin første eldistributionsbil, og det er faktisk en af virksomhederne hjemme i Hedensted Kommune, hvor jeg kommer fra, nemlig Aarstiderne, som har valgt at sætte sådan en på gaden her i København.
Kaare Dybvad Bek (S), 2023-05-04:
Jeg håber, at de 879 personer på lovforslaget får en mindeværdig dag, når de deltager i grundlovsceremonien, og at de ligesom de 150 andre ansøgere, der er optaget på lovforslaget, bliver glade og stolte medborgere, der tager del i Danmark og værner om vores grundlæggende værdier.
Lars Løkke Rasmussen (V), 2018-01-16:
Vi har i dag præsenteret et forslag, der yderligere strammer familiesammenføringsreglerne, ægtefællesammenføringsreglerne, i forhold til nogle, samtidig med at vi er imødekommende i forhold til det problem, vi har haft med danskere, som er blevet ramt af de regler, vi har haft.
Eyvind Vesselbo (V), 2012-03-20:
Men det, jeg sagde, var egentlig ret klart, og det var også et svar på det spørgsmål, som hr. Mogens Jensen stillede, nemlig at vi foreslår, at forbuddet mod, at man kan vie to personer af samme køn, ophæves, og at vi ønsker, at kirken udarbejder et forslag, som Folketinget så kan tage stilling til.
Bjarne Laustsen (S), 2002-03-22:
Det spørgsmål vil jeg selvfølgelig også godt stille til ministeren - der gælder jo andre regler, når man svarer som minister, end der gør for ordførere - for jeg tror ikke, ministeren vil bekræfte det, som fru Charlotte Antonsen sagde: at der ikke var sket et fald i antallet af arbejdsulykker og arbejdsskader inden for de seneste år.
Per Clausen (EL), 2009-05-27:
Jeg er meget enig med hr. Henrik Sass Larsen i hans betragtninger om, at det virker underligt, at Venstre synes, det er virkelig klogt at give 100 mia. kr. til dem, som er hovedansvarlige for den finansielle krise, nemlig bankerne, mens de mennesker, der i grunden ikke har noget ansvar, må klare sig selv.
Orla Hav (S), 2022-05-12:
Så er det rigtigt, at der ligger en afvejning af, om der er nogle steder, hvor vi kommer i konflikt med internationale konventioner, og det skal vi selvfølgelig ikke gøre, men vi vover pelsen og siger, at det her er vigtigt for at skabe den tryghed og for at imødekomme de mange ønsker, der har været fra den almene boligsektor, om at give tilsagn om, at det her burde kunne gå noget hurtigere end det, mange lejere oplever i dag.
Karsten Lauritzen (V), 2010-05-28:
Vi bruger 15,3 mia. kr. i år, og det vil vi også gøre de kommende år, og for de 15,3 mia. kr. kan vi med den strategi, der ligger her, sørge for at lave effektiv fattigdomsbekæmpelse i udviklingslandene, og det er det, der er planen, det er det, vi har tænkt os at gøre.
Pernille Falcon (EL), 2003-01-31:
på vejen mod, at alt arbejde også under aktivering skulle udføres til overenskomstmæssig løn, men det er jo ikke tilfældet. For det første vil den udvidede adgang til at bruge virksomhedspraktik i op til et halvt år betyde, at meget arbejde fortsat udføres uden løn.
Morten Østergaard (RV), 2011-05-27:
Vi har i fællesskab i Folketinget en bred målsætning om, at flest mulige unge skal have en videregående uddannelse, og det er mærkeligt, at man så med en adgangsbegrænsning her vil undgå at imødekomme en efterspørgsel, der er så åbenbar, som den er, og et bredt ønske fra aftagerside om, at optaget øges.
Mikkel Bjørn (DF), 2024-04-11:
Her synes jeg, at det er vigtigt at huske på, at selv om man indimellem godt kan lære af sine naboer, har Danmark altså sin egen unikke historie og kulturelle kontekst, og vi bør ikke blindt følge andre landes eksempler, men i stedet værne om det, der gør os særlig danske.
Mette Frederiksen (S), 2023-02-07:
Det der var jo faktisk hele bevæggrunden for at lave Arnepensionen, og det tror jeg faktisk begge partier fremhævede dengang, nemlig at dem, der har haft mulighederne, altid selv har kunnet definere, hvornår de gik ud af arbejdsmarkedet, og det ønskede vi to i fællesskab også skulle gælde for den nedslidte ufaglærte/faglærte, som har behov derfor.
Søren Krarup (DF), 2005-11-22:
Vi gør det ganske vist på et spinkelt grundlag, eftersom jeg ikke har besøgt og beset forsøgscenteret, men som deltagere i de restaureringsforsøg af den danske folkeskole, der i øjeblikket finder sted, og som vi tilsiger vores fulde støtte, stemmer vi ja her ved første behandling, idet vi samtidig vil være åbne over for en nøjere drøftelse og overvejelse.
Martin Lidegaard (RV), 2006-11-24:
Jeg tør ikke sige – og det vil jeg sige helt ærligt, for jeg har ikke set andre tal – hvordan det samlede tal i kroner og øre vil se ud, hvis man anlægger en gennemsnitsbetragtning for alle kommuner, men jeg ved positivt, at i 53 pct. af kommunerne bliver der skåret ned på daginstitutionsområdet.
Per Kaalund (S), 2004-12-16:
Vi ser en række problemer i relation til fyrværkeri, og derfor har vi med tilfredshed konstateret, at regeringen har iværksat et tværministerielt udvalgsarbejde til – går jeg ud fra – at afdække de samlede problemstillinger om anvendelse og opbevaring af fyrværkeri og køb, import og salg af fyrværkeri.
Ole Sohn (SF), 2004-12-09:
De eksempler, jeg har nævnt her, er eksempler på opgaver, som skal løses før eller siden, og så fatter jeg ikke, hvorfor regeringen ikke kan se, at det netop er i en tid med høj arbejdsløshed, hvor de ledige hænder er til stede, at man har ansvaret for at sætte gang i de uløste opgaver.
Carina Christensen (KF), 2011-01-13:
Nu kender jeg ikke den undersøgelse, men hvis det er rigtigt, er det selvfølgelig ikke godt nok, og det skal vi selvfølgelig rejse over for Forsikring & Pension, og det er jeg sikker på at de vil se med stor alvor på, og at de også vil arbejde på at få rettet op på det og gribe ind over for dem, der så måtte skulle gribes ind over for.
Finn Sørensen (EL), 2019-04-26:
Det her forslag er som sin – næsten – tvilling, B 36, som vi tidligere diskuterede, helt klart en begrænsning af religionsfriheden, nemlig den del af religionsfriheden, der handler om retten til at praktisere sin religion bl.a. ved at bære religiøse symboler, noget, som de fleste religioner i verden benytter sig flittigt af.
Mikkel Bjørn (DF), 2025-04-25:
Jeg er nysgerrig på, om hr. Frederik Vad, når nu han er så optaget af SF's holdning til indfødsretsspørgsmålet, egentlig selv er opmærksom på, hvor mange statsborgerskaber hr. Frederik Vad har været med til at tildele, siden han blev valgt i Folketinget i november 2022.